**Stanislav Vrhel** (s. 20. joulukuuta 2002 Chomutov, Tšekki) on tšekkiläinen jääkiekkoilija, joka pelaa kotimaansa toiseksi korkeimmalla sarjatasolla 1. česká hokejová ligan HC Baník Sokolovissa lainalla Piráti Chomutovin organisaatiosta. Hän on pelipaikaltaan oikea laitahyökkääjä.

Ura
---

### Seuraura

Vrhel on KLH Chomutovin kasvatti. Kaudella 2017–2018 hän oli 22 osumallaan seuran C-nuorten paras maalintekijä, kuten myös pudotuspeleissä kolmella osumallaan Josef Koláčekin kanssa. Kaudella 2018–2019 Vrhel oli tehoilla 12+22=34 Chomutovin A-nuorten kolmanneksi paras pistemies Michal Gutin ja Tomáš Koblížekin kanssa. Hän debytoi kauden aikana myös miesten peleissä pelattuaan Chomutovissa yhden Extraligan karsintasarjan ottelun 22. maaliskuuta 2019 HC Karlovy Varya vastaan. Vain 16-vuotias Vrhel merkittiin joukkueen kolmosketjun oikeaan laitaan Patrik Pechin ja Tomáš Koblížekin viereen. Hän sai ottelussa jääaikaa 12.42 minuuttia. Joukkueen kausi päättyi lopulta putoamiseen 1. česká hokejová ligaan.

Lokakuussa 2019 Vrhel teki Chomutovin kanssa pitkän, nelivuotisen ammattilaissopimuksen. Hän pelasi alkukaudella 2019–2020 Tšekin toiseksi korkeimmalla sarjatasolla 1. česká hokejová ligassa 23 runkosarjaottelua tehopistein 4+4=8, kunnes helmikuussa 2020 Vrhel siirtyi sopimuksestaan huolimatta yllättäen Suomeen Pelicansin organisaatioon. Hän aloitti lainalla Mestis-joukkue Heinolan Peliitoissa. Chomutov kommentoi Vrhelin siirtoa kotisivuillaan:

> »Vaikka emme halua polttaa siltoja, olemme harmistuneita sopimuksesta. Hän itse ei tullut puhumaan seurajohdolle tilanteesta, vaan hän vain soitti alle 18-vuotiaiden maajoukkueturnauksen jälkeen juniorivalmentajalle, seurasta kommentoidaan. Hänen asianajajansa lähetti jopa tiedon sopimuksen purkamisesta, jota vastaan me taistelemme. Jokatapauksessa Vrhel pelaa heinäkuun 30. päivä asti Lahdessa, ja katsomme, miten asia käsitellään.» 
> 
> 

Seuraavana päivänä Peliitat-debyyttinsä jälkeen Pelicans vahvisti tehneensä Vrhelin kanssa kevääseen 2022 asti ulottuvan sopimuksen. Hän teki joukkueessa SM-liigadebyyttinsä 29. helmikuuta 2020 vieraissa Hämeenlinnan Pallokerhoa vastaan. Vain 17-vuotias Vrhel merkittiin Pelicansin kolmosketjun oikeaan laitaan Artturi Toivolan ja Taavi Vartiaisen viereen. Hän sai ottelussa jääaikaa 7.43 minuuttia. Vrhel pelasi kolme SM-liigaottelua ilman tehopisteitä, kuten myös Peliittojen Mestis-joukkueessa. Hän pelasi myös kolme ottelua Pelicansin A-nuorissa ja kaksi ottelua B-nuorissa. Kauden 2020–2021 Vrhel pelasi kokonaan Pelicansin U20-joukkueessa.

Alkukauden 2021–2022 Vrhel pelasi Pelicansista lainalla Heinolan Peliittojen Mestis-joukkueessa, jossa hän pelasi 19 runkosarjaottelua jääden ilman tehopisteitä ja yhden Suomen Cupin ottelun tehden yhden syöttöpisteen. Tammikuussa 2022 Vrhel lopulta jätti Pelicansin ja hän palasi loppukaudeksi kotimaahansa kasvattajaseuransa Piráti Chomutovin organisaatioon. Seuraavana päivänä seura lainasi Vrhelin 1. ligan HC Baník Sokoloviin.

### Maajoukkueura

Vrhel valittiin Tšekin alle 20-vuotiaiden MM-leiriryhmään vuoden 2022 turnaukseen, mutta hän kuitenkin putosi viimeisten joukossa lopullisesta kisajoukkueesta. Yhteensä Vrhel on pelannut 11 nuorten ja 22 poikien maaottelua.

Muuta
-----

Vrhelin pikkusisko Adela Vrhelová pelaa puolustajana Tšekin naisten Extraligaa HC Litvínovissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Piráti Chomutov | Tšekki U19 | 44 | 12 | 22 | 34 | 32 | 7 | 0 | 0 | 0 | 2 |
| 2019–2020 | Piráti Chomutov | DHL Cup | 5 | 1 | 1 | 2 | 8 | – | – | – | – | – |
|  | Piráti Chomutov | DHL SuperCup | 1 | 2 | 1 | 3 | 0 | – | – | – | – | – |
|  | Piráti Chomutov | Tšekki I | 23 | 4 | 4 | 8 | 22 | – | – | – | – | – |
|  | Pelicans | A-SM | 3 | 0 | 2 | 2 | 2 | – | – | – | – | – |
|  | Pelicans | SM-liiga | 3 | 0 | 0 | 0 | 0 | – | – | – | – | – |
|  | Peliitat | Mestis | 3 | 0 | 0 | 0 | 12 | – | – | – | – | – |
| 2020–2021 | Pelicans | U20-SM | 31 | 4 | 10 | 14 | 22 | – | – | – | – | – |
| 2021–2022 | Peliitat | Mestis | 19 | 0 | 0 | 0 | 2 | – | – | – | – | – |
|  | Piráti Chomutov | Tšekki U20 |  |  |  |  |  |  |  |  |  |  |
|  | HC Baník Sokolov | Tšekki I |  |  |  |  |  |  |  |  |  |  |
| 1 kausi | yhteensä | SM-liiga | 3 | 0 | 0 | 0 | 0 | – | – | – | – | – |
| 1 kausi | yhteensä | Tšekki I | 23 | 4 | 4 | 8 | 22 | – | – | – | – | – |
| 2 kautta | yhteensä | Mestis | 22 | 0 | 0 | 0 | 14 | – | – | – | – | – |

Lähteet
-------

* Stanislav Vrhel The Internet Hockey Databasessa (englanniksi)
* Stanislav Vrhel Eurohockey-sivustolla (englanniksi)
* Stanislav Vrhel *Elite Prospects*. Everysport Media Group AB.  (englanniksi)

### Viitteet

1. 1 2 3 4  Stanislav Vrhel *Elite Prospects*. Everysport Media Group AB.  (englanniksi)
2. ↑  Tilastot *liiga.fi*. Jääkiekon SM-liiga Oy. Viitattu 6.3.2020.
3. ↑  Elite Prospects - Pirati Chomutov U16 *eliteprospects.com*. Everysport Media Group AB. Viitattu 14.2.2020. (englanniksi)
4. ↑  Elite Prospects - Pirati Chomutov U19 *eliteprospects.com*. Everysport Media Group AB. Viitattu 14.2.2020. (englanniksi)
5. ↑  Rozestavení: Piráti Chomutov - HC Energei Karlovy Vary, 22.03.2019 *Hokej.cz*.  22.3.2019. BPA sport marketing a.s. ve spolupráci s eSports.cz, s.r.o. Viitattu 8.9.2020. (tšekiksi)
6. ↑  Piráti Chomutov - HC Energei Karlovy Vary, 22.03.2019 *Hokej.cz*.  22.3.2019. BPA sport marketing a.s. ve spolupráci s eSports.cz, s.r.o. Viitattu 14.2.2020. (tšekiksi)
7. ↑  Piráti rozjíždí unikátní projekt, startuje ho profesionální smlouva Stanislava Vrhela *piratichomutov.cz*.  22.3.2019. Chomutov:  Piráti Chomutov a.s. Viitattu 14.2.2020. (tšekiksi)
8. ↑  Tuomala, Toni: Liigaan siirtyneen tshekkilupauksen sopimuskuviot harvinaisen sekaisin: "Vaikka emme halua polttaa siltoja…" *suomikiekko.com*.  13.2.2020. Nordic Sport Media. Viitattu 14.2.2020.
9. ↑  Lahjakas tshekkikiekkoilija Pelicans-organisaatioon *pelicans.fi*.  13.2.2020. Lahden Pelicans Oy. Viitattu 14.2.2020.
10. ↑  Kokoonpanot *liiga.fi*.  29.2.2020. Jääkiekon SM-liiga Oy. Viitattu 1.3.2020.
11. ↑  Ottelutilastot *liiga.fi*.  29.2.2020. Jääkiekon SM-liiga Oy. Viitattu 1.3.2020.
12. ↑  Pirátské naděje *facebook.com*.  11.1.2022. Piráti Chomutov z.s. Viitattu 11.1.2022. (tšekiksi)
13. ↑  Saarela, Mikko: Maitojuna kutsuu – Pelicansin nuori tshekkiläisfloppi jättää Lahden *suomikiekko.com*.  11.1.2022. Nordic Sport Media. Viitattu 11.1.2022.
14. ↑  Bouda, Tomáš: Z Finska míří do Baníku Stanislav Vrhel *hcsokolov.cz*.  12.1.2022. HC Baník Sokolov z.s. Viitattu 12.1.2022. (tšekiksi)
15. ↑  Hořkost? Ne, vděčnost. Vrhel ukázal přístup, který zahřeje! *Hokej.cz*.  26.12.2021. EDMONTON:  BPA sport marketing a.s. ve spolupráci s eSports.cz, s.r.o. Viitattu 29.12.2021. (tšekiksi)
16. ↑  Adela Vrhelova *Elite Prospects*. Everysport Media Group AB.  (englanniksi)